Saya mau tau Pendidikan dari William, Putera Wales. Jelaskan dalam bahasa melayu

Putera William menerima pendidikannya di sistem sekolah awam Inggeris. Beliau telah menghadiri sekolah tadika kelolaan Mrs Jane Mynors dan di Wetherby School di barat [[London]. Berikutan itu, beliau menghadiri Sekolah Ludgrove berhampiran Wokingham, Berkshire, dan Rory Stewart telah menjadi tutor peribadinya semasa musim panas. Selepas lulus peperiksaan kemasukan, beliau memasuki Kolej Eton di Berkshire. Di sana beliau mempelajari subjek geografi, biologi dan sejarah seni di peringkat A-level dan memperoleh A dalam geografi, C dalam biologi dan B dalam sejarah seni. Di Eton, dia terus bermain bola sepak, menjadi kapten untuk rumah pasukanya, dan mempelajari Polo Air. Keputusan untuk meletakkan William di Eton bertentangan dengan tradisi keluarga diraja yang menghantar anak-anak mereka ke Gordonstoun (datuk William, bapa, dua bapa saudara dan dua sepupu meghadirinya), namun kedua-dua bapa dan adik Diana telah menghadiri Eton. Pengerusi Akhbar Suruhanjaya Aduan, John Wakeham, berkata: "Putera William bukan institusi; mahupun bintang sabun; mahupun wira bola sepak. Dia hanyalah seorang budak lelaki dan dalam beberapa tahun akan datang, dia akan membesar dan menjadi seorang lelaki. "

Seperti remaja Britain yang lain, William telah mengambil satu tahun untuk bercuti sebelum menghabiskan pelajarannya di Kolej Eton. Beliau telah mengambil bahagian dalam sebuah latihan Tentera British di Belize,bekerja di ladang-ladang tenusu Inggeris, melawat Afrika, dan selama sepuluh minggu mengajar anak-anak di selatan Chile. Sebagai sebahagian daripada program Antarabangsa Raleigh di bandar Tortel, Putera William tinggal bersama guru-guru muda yang lain, berkongsi kerja-kerja rumah yang sama, termasuk pembersihan tandas, dan juga secara sukarela sebagai tetamu untuk stesen radio tempatan.

Menjelang tahun 2001, William telah kembali ke United Kingdom dan telah mendaftar, di bawah nama William Wales, di Universiti St. Andrews, Scotland. Berita ini menyebabkan peningkatan sementara dalam bilangan permohonan ke St Andrews, kebanyakannya dari wanita muda yang mahu berpeluang untuk bertemu dengannya. Perhatian tambahan ini tidak menghalang beliau, dan William memulakan kursus ijazah dalam sejarah seni, kemudian menukar subjek utama beliau geografi, dan pergi untuk mendapatkan Sarjana Sastera Scotland dengan kepujian kelas kedua. Ketika di universiti, dia mewakili universiti kebangsaan Scotland dalam acara Polo Air di Kejohanan Celtic pada tahun 2004. Beliau dikenali sebagai "Steve" oleh pelajar-pelajar lain untuk mengelakkan sebarang wartawan dan merahsiakan identitinya.

Putera itu kembali ke St Andrews pada bulan Februari 2011 sebagai Penaung untuk ulang tahun kali ke - 600  universiti itu.